作者:吳西逸
標題:越調・柳營曲賞春
內容:花豔冶，柳欹斜，粉牆低畫樓人困也。庭院星列，羅綺雲疊，簇簇鬧蜂蝶。紫霞杯我輩豪俠，綠雲鬟仕女奇絕。烏絲欄看醉草，紅牙板唱聲揭。別，同載七香車。避暑偶成共翠娥，酌金波，湖上晚風搖芰荷。絲管情多，簾幕涼過，暑氣盡消磨。扇停風幾縷柔歌，襪凌波一掬香羅。醉魂偏浩蕩，詩興費吟哦。睃，老子正婆娑。秋閨籠太纖，拜銀蟾，恰團圓幾時雲又掩。塵淡妝奩，風透朱簾，無語望雕簷。博山爐香冷慵添。陽春曲唱和難タ。新涼開扇影，清恨蹙眉尖。嫌，何處可消淹？。